डिस्कॉम में महिला एआरओ से बदसलूकी करने वाला एलडीसी निलंबित
अजमेर | अजमेरडिस्कॉम के सब डिवीजन-5 में गुरुवार की दोपहर महिला एआरओ के साथ वहीं के एलडीसी ने बदसलूकी कर दी। मामला इतना बढ़ गया कि महिला एआरओ रोने लगी। बदसलूकी से आहत एआरओ ने वित्त निदेशक से ई-मेल पर शिकायत कर कार्रवाई की मांग की। शाम को डिस्कॉम प्रबंधन ने एलडीसी को निलंबित कर डूंगरपुर जिले के आसपुर सब डिवीजन में उपस्थिति देने के निर्देश दिए हैं।
सूत्रों के मुताबिक गुुरुवार सुबह एईएन गोविंदराम पेसवानी और जेईएन वीडी जांगिड़ सहित अन्य इंजीनियर बकाया वसूली करने फील्ड में लगे हुए थे। दफ्तर में सुबह 11.30 बजे तक एलडीसी प्रद्युम्न सिंह नहीं पहुंचे, जबकि उपभोक्ता अपने लंबित काम के लिए परेशान हो रहे थे। एआरओ वर्ष माहेश्वरी ने एलडीसी प्रद्युम्न सिंह के हाजिरी रजिस्टर में सुबह 11.30 बजे समय डालकर क्रॉस लगा दिया। दफ्तर पहुंचे एलडीसी ने महिला एआरओ से बदसलूकी की एवं तेज आवाज में बात की। इस पर महिला एआरओ रोने लगी। मामले की जानकारी एसई बीएस र|ू ने एक्सईएन मुकेश ठाकुर को मौके पर भेजा। मामले की जानकारी मिलने पर कंपनी सचिव नेहा शर्मा ने भी महिला एआरओ से फोन पर बात करते हुए आश्वस्त किया कि कार्रवाई होगी। सूचना मिलने पर डिस्कॉम मुख्यालय से सचिव प्रशासन के पीए आनंद तंवर भी मौके पर पहुंचे और महिला एआरओ के बयान लिए। डिस्कॉम के सहायक राजस्व अधिकारियों ने भी इस मामले में प्रबंधन के समक्ष विरोध जताया।
hin_Deva hin_Deva hin_Deva